দীর্ঘ সাত বছরের আলাপ আলোচনার পর জাতিসংঘে পৃথিবীর প্রথম ‘অস্ত্র বাণিজ্য চুক্তি’ (Arms Trade Treaty)১৫৪-৩ ভোটে গৃহীত হয়েছে। চুক্তির বিপক্ষে ভোট দিয়েছে উত্তর কোরিয়া, ইরান ও কোরিয়া। ভোটদানে বিরত ছিল রাশিয়া, চীন, ভারত, কিউবা, সৌদি আরব, সুদান, বার্মা সহ ২৩টি দেশ। চুক্তি মাত্র গৃহীত হয়েছে গতকাল, এটি কার্যকর হতে পরবর্তীতে ন্যূনতম ৫০টি দেশকে এই চুক্তি অনুসমর্থন (Ratify)করতে হবে। যদিও রাশিয়া ও চীনের মত প্রথম পাঁচ অস্ত্রবিক্রেতার দুজন ভোটদানে বিরত থাকাতে এই চুক্তি কার্যকর হওয়া না হওয়া নিয়ে কিছুটা সংশয় আছে কিন্তু মনে হয় না ৫০টি অনুসমর্থনকারী দেশ পাওয়া যাবে না। অবশ্য বাংলাদেশের অনুসমর্থন নিয়ে ভাবনা রয়েই গেল যেহেতু বাংলাদেশে রাশিয়া চীন থেকে ভালই অস্ত্র কেনে এবং তার প্রতিবেশী দুজন ভারত ও বার্মা ভোটদানে বিরত ছিল — কিন্তু তারপরও মনে হয় আমেরিকা ও ইউরোপিয়ান ইউনিয়নের দৌত্যে বাংলাদেশেও এই চুক্তিতে অনুসমর্থনও দেবে। বাংলাদেশে সম্ভবত অনুসমর্থন দেয়ার আগেই রাশিয়া ও চীনের সাথে গুরুত্বপূর্ণ অস্ত্রচুক্তিগুলো কার্যকর করে ফেলবে।